MAE a emis o atenționare de călătorie pentru românii care merg în Spania
Ministerul Afacerilor Externe (MAE) informează cetățenii români care se află, tranzitează sau intenționează să călătorească în Spania că, având în vedere temperaturile ridicate, lipsa precipitațiilor și vânturile puternice, factori ce pot favoriza izbucnirea spontană și extinderea rapidă a incendiilor de vegetație pe suprafețe întinse, este necesar să se informeze în prealabil cu privire la avertizările și măsurile dispuse de autoritățile locale din zonele în care se află sau spre care intenționează să călătorească și să respecte cu strictețe instrucțiunile acestora în situații de risc, în special în caz de evacuare.